SHR รูด 7% เจอ “เซลออนแฟคท์” หลังเปิดงบปี 65 พลิกกำไร
SHR รูด 7% มาที่ 4.28 บ. คาดนักลงทุนขายทำกำไร หลังเปิดงบปี 65 พลิกกำไรกว่า 14 ลบ. รับรายได้จากการขายและการให้บริการพุ่งแรง 2 เท่าตัว
SHR รูด 7% มาที่ 4.28 บ. คาดเจอ “เซลออนแฟคท์” หลังเปิดงบปี 65 พลิกกำไรกว่า 14 ลบ.
27 ก.พ. 2566

ผู้สื่อข่าวรายงานว่า วันนี้ (27 ก.พ.66) ราคาหุ้นบริษัท เอส โฮเทล แอนด์ รีสอร์ท จำกัด (มหาชน) หรือ SHR ล่าสุด ณ เวลา 10:18 น. อยู่ที่ระดับ 4.28 บาท ลบ 0.32 บาท หรือ 6.96% สูงสุดที่ระดับ 4.50 บาท ต่ำสุดที่ระดับ 4.24 บาท ด้วยมูลค่าซื้อขาย 98.45 ล้านบาท

ทั้งนี้ราคาหุ้น SHR ปรับตัวลง คาดนักลงทุนขายทำกำไร หลังรายงานผลการดำเนินงานงวดปี 65 พลิกกลับมามีกำไร 14.38 ล้านบาท จากปีก่อนมีผลขาดทุน 1,234.22 ล้านบาท เนื่องจากมีรายได้จากการขายและการให้บริการอยู่ที่ 8,692.6 ล้านบาท เติบโตขึ้นเกือบ 2 เท่าจากปีก่อนหน้า เป็นผลมาจากการเพิ่มขึ้นของรายได้ของโรงแรมในโครงการ CROSSROADS และพอร์ตโรงแรมในสหราชอาณาจักรโดยทั้งสองพอร์ตมีการเติบโตของรายได้ร้อยละ 50 จากปีก่อนหน้า
 